钦定古今图书集成/明伦汇编/氏族典/第359卷 > 林钝
## 钦定古今图书集成/明伦汇编/氏族典/第359卷 > 林钝

按《八闽通志》：“钝字叔鲁，闽县人。永乐中领乡荐，会试
乙榜，授常山县儒学训导。常山科第久乏，钝严立教
条而勤训督之，终其任，登贤书者凡八人。迁宁国县
儒学教谕，亦多所造就。尝典湖广、江西文衡。其在湖
广时，有士子馈之金，求预荐书者，钝白于有司，正其
罪。及卒。”常山、宁国二县志皆著其贤。三子曰清源，曰
泮，曰濬渊，俱登进士第，遂以清源恩赠工部主事。所
著有《说铃》《馀响》等集，藏于家。